14/05/2019 | Administración LocalMunicipal
Muros
Bases proceso selectivo para a elaboración dunha bolsa de traballo en réxime de contratación laboral temporal a tempo completo de monitor/a socorrista para a piscina municipal

ANUNCIO Por Resolución desta Alcaldía núm.2019-0570, do 8 de maio, resolveuse a aprobación das bases e convocatoria do proceso selectivo para a elaboración dunha bolsa de traballo en réxime de contratación laboral temporal a tempo completo de monitor/a socorrista para a piscina municipal, e que se transcriben a continuación “BASES E CONVOCATORIA DO PROCESO SELECTIVO PARA A ELABORACIÓN DUNHA BOLSA DE TRABALLO EN RÉXIME DE CONTRATACIÓN LABORAL TEMPORAL A TEMPO COMPLETO DE MONITOR/A SOCORRISTA PARA A PISCINA MUNICIPAL 1. Obxecto da convocatoria. Constitúe o obxecto destas bases a aprobación da convocatoria e regulación do proceso selectivo para a elaboración dunha bolsa de traballo en réxime de contratación laboral temporal a tempo completo de monitor/a socorrista para a piscina municipal para cubrir vacacións, permisos e baixas por IT do persoal da piscina municipal. As datas de inicio e finalización do contrato estableceranse na resolución que resolva a contratación do persoal.2. Características do posto. Área de subscrición: Deportes. Denominación do posto: monitor/socorrista piscina. Modalidade contractual: calquera das modalidades de contratación previstas no Real decreto lexislativo 2/2015, do 23 de outubro, polo que se aproba o texto refundido da Lei do estatuto dos traballadores, con excepción da modalidade de obra o servizo determinados. Grupo: III Soldo: o do posto de traballo a cubrir excluída antigüidade. Titulación: certificado de estudos segundo o previsto nos puntos 4 f) e g). Cometido funcional: as funcións a desenvolver consisten nas tarefas propias do posto de traballo, consistentes principalmente nas funcións de socorrista na piscina, clases de natación, ciclo indoor, pilates, aeróbic step, body tónic, aquagim, etc.3. Sistema de selección. O sistema de selección será de concurso-oposición, que se valorará de acordo co baremo establecido no punto 8 destas bases.4. Requisitos das persoas aspirantes. Para poder formar parte desta convocatoria, as persoas aspirantes deberán reunir, antes do remate do prazo de presentación de instancias, os seguintes requisitos: a) Ter a nacionalidade española ou algunha outra que, con arranxo ao disposto no artigo 52 da Lei 2/2015, do 29 de abril, de emprego público de Galicia (LEPG), permita o acceso ao emprego público. b) Non ter sido separada mediante expediente disciplinario do servizo de ningunha Administración pública ou dos órganos constitucionais ou estatutarios das Comunidades Autónomas (CCAA), nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder ao corpo ou escala de persoal funcionario do que a persoa tivera sido separada ou inhabilitada. No caso de persoal laboral, non ter sido separada mediante expediente disciplinario de ningunha Administración pública ou dos órganos constitucionais ou estatutarios das CCAA, nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder á mesma categoría profesional á que se pertencía. No caso de nacionais doutros estados, non estar inhabilitada ou en situación equivalente, nin ter sido sometida a sanción disciplinaria ou equivalente que impida no Estado de procedencia o acceso ao emprego público nos termos anteriores. c) Ter cumpridos os 16 anos e non exceder, no seu caso, da idade máxima de xubilación forzosa. d) Estar en posesión das capacidades e aptitudes físicas e psíquicas que sexan necesarias para o desempeño das correspondentes funcións ou tarefas. e) Estar en posesión do CELGA 4, ou equivalente, ou estar en condicións de obtelo antes do remate do prazo de presentación de instancias. A acreditación da competencia en lingua galega realizarase de conformidade ao previsto na normativa de aplicación; con arranxo ao sistema de certificación de lingua galega (CELGA), actualmente vixente, ou ás súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde do 16 de xullo de 2007 e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveis de coñecemento de lingua galega). En todo caso, e con arranxo ao previsto no artigo 51.2 da Lei do emprego público de Galicia, as persoas aspirantes que non acrediten documentalmente a competencia da en lingua galega (CELGA 4 ou equivalente), ou que non estean en condición de acreditala documentalmente dentro do prazo de presentación de instancias, deberán realizar unha proba específica de competencia en lingua galega, de conformidade ao previsto no punto 8 destas bases, e que cualificará á persoa aspirante como apta ou non apta. f) Estar en posesión do título de técnico/a superior en actividade físico deportiva, Grado en INEF, equivalente ou superior. g) Estar en posesión do certificado de profesionalidade de socorrista en instalacións acuáticas ou equivalente, ou estar inscrito no rexistro de socorristas de Galicia.5. Forma e prazo de presentación de instancias. As solicitudes/instancias para formar parte do proceso selectivo presentaranse, conforme ao modelo que figura como ANEXO II destas bases, no rexistro xeral do Concello, en horario de atención ao público (de 9.00 a 14.00 h), no prazo de dez (10) días hábiles contados a partir do día seguinte ao da publicación do anuncio desta convocatoria no BOP da Coruña. Igualmente, estas solicitudes tamén poderán presentarse por calquera das formas previstas no artigo 16.4 da Lei 39/2015, do 1 de outubro, do procedemento administrativo común das administracións públicas. Neste caso, os/as concursantes deberán comunícalo, enviando copia da instancia mediante fax (981 762 257), ou enderezo electrónico (notifica@muros. gal), durante o mesmo prazo ca o de presentación de instancias. En caso contrario, quedarán excluídos/as do proceso selectivo. Os/as aspirantes poderán obter copia do Anexo II no Rexistro Xeral do Concello, na sede electrónica do Concello de Muros (https://muros.sedelectrónica.gal) e na páxina web do Concello de Muros (www.muros. gal). Xunto coa solicitude/instancia (Anexo II asinado), os/as aspirantes deberán achegar a seguinte documentación: a) Copia do DNI. b) Acreditación da titulación establecida nos puntos 4. f) e g) destas bases. c) Declaración xurada de aceptar as bases e de cumprir os requisitos esixidos no apartado 4 destas bases (Anexo II). d) Declaración responsable de que toda a documentación que se presenta é copia fidedigna da orixinal comprometéndose a presentar a orixinal no caso de que lle sexa requirida (Anexo II). e) Relación de méritos acompañada dos xustificantes acreditativos destes. Non se valorarán os méritos que non estean debidamente presentados dentro do prazo de presentación da solicitude. f) As persoas discapacitadas deberán facelo constar nas súas instancias sinalando se precisan adaptación das probas. A condición de persoa con discapacidade acreditarase coa certificación correspondente expedida polo órgano competente.6. Admisión das persoas aspirantes. Expirado o prazo de presentación de instancias, a Alcaldía ditará resolución declarando aprobada a lista provisional de persoas admitidas e excluídas. Nesta resolución, que se publicará no taboleiro da sede electrónica e na páxina web do Concello de Muros, indicarase o DNI das persoas admitidas e excluídas, coas causas da exclusión, e concederase un prazo de tres días hábiles para a corrección da documentación necesaria para participar no proceso. No caso de que non existan persoas excluídas, a lista de admitidos/as quedará aprobada definitivamente sen abrir o prazo de corrección de documentación. Só se terán en conta para a fase de concurso os méritos achegados dentro do prazo de presentación de solicitudes, non tomándose en consideración os que se acheguen con posterioridade ao remate do prazo, que serán considerados como achega de nova de documentación fóra de prazo. As reclamacións será aceptadas ou rexeitadas por resolución da Alcaldía, aprobando a lista definitiva de admitidos/as e excluídos/as; na mesma, determinarase o lugar, data e hora de comezo do proceso selectivo, así como a composición definitiva do Tribunal. Esta resolución publicarase no taboleiro da sede electrónica do Concello de Muros e na páxina web municipal.7. Tribunal cualificador. O Tribunal, cuxa composición se adecuará aos criterios de imparcialidade, profesionalidade e paridade entre homes e mulleres, así como aos restantes requisitos previstos, ao efecto, pola normativa de aplicación (artigos 60 do texto refundido da Lei do estatuto básico do empregado público e 59 da Lei do emprego público de Galicia), estará conformado polos seguintes integrantes (dos que se deberá nomear, en todo caso, titulares e suplentes): – Presidente/a. – 1 vogal. – Secretario/a, con voz e voto. O Tribunal non poderá constituírse, nin actuar, sen a presenza, cando menos, de dous dos seus membros, titulares ou suplentes, debendo estar presentes en todo caso o/a presidente/a e o/a secretario/a. De todas as reunións que celebre o Tribunal, o/a secretario/a redactará a correspondente acta. Os membros do Tribunal absteranse de intervir e comunicarano á autoridade convocante, cando concorra algunha das circunstancias previstas, ao efecto, na normativa reguladora de réxime xurídico das administracións públicas. Así mesmo, os/as aspirantes poderán recusar aos membros do Tribunal cando concorran estas circunstancias. O Tribunal resolverá, por maioría de votos dos seus membros presentes, todas as dúbidas e/ou cuestións que se susciten ao respecto da aplicación e/ou interpretación das normas contidas nestas bases, así como nos supostos non previstos nelas (recabando, no seu caso, a emisión de informe e/ou opinión especializada por parte de asesores/as que, ao efecto, poidan ter sido requiridos/as). O Tribunal poderá dispoñer a incorporación, nos supostos en que así o estime oportuno (previo acordo formal adoptado ao respecto), e aos efectos da asistencia/colaboración na súa actuación e/ou traballos propios, de asesores; que actuarán con voz e sen voto, limitándose ao exercicio das especialidades técnicas/profesionais en base ás cales foran requiridos. Os membros concorrentes ás sesións do Tribunal, e para os efectos de percepcións de asistencias, clasificaranse consonte o disposto no Real Decreto 462/2002 sobre indemnizacións por razóns de servizo (e normativa concordante e/ou substitutiva). En todo o non previsto nestas bases, o procedemento de actuación do Tribunal axustarase ao establecido na normativa aplicable á formación da vontade dos órganos colexiados.8. Procedemento selectivo. Coa resolución comprensiva da relación definitiva de aspirantes admitidos/as e excluídos/as, a publicar no taboleiro de anuncios da sede electrónica e na web municipal, determinarase a composición nominativa do Tribunal cualificador, o lugar, data e hora na que se citará para a súa primeira sesión (constitutiva), así como para o inicio do proceso selectivo. Os sucesivos anuncios sobre puntuación e realización das probas da fase de concurso e de oposición, así como aqueloutros anuncios que poidan proceder, efectuarase no taboleiro de anuncios da sede electrónica. Se durante o desenvolvemento do proceso selectivo chegase a coñecemento do Tribunal que algún dos/as aspirantes carece de calquera dos requisitos esixidos na convocatoria, será excluído/a, previa audiencia da persoa interesada, comunicándoo no mesmo día á autoridade que convocou o proceso selectivo. Os exercicios da fase oposición serán de carácter obrigatorio e eliminatorio, agás o que, de ser o caso, se deba realizar para a acreditación do coñecemento do galego (no que os/as aspirantes serán cualificados como apto ou non apto). As persoas aspirantes terán un prazo de dous días dende a publicación dos acordos do Tribunal para presentar reclamacións que consideren oportunas. As persoas aspirantes deberán presentarse para a realización de cada exercicio provistos do DNI, ou documento fidedigno acreditativo da súa personalidade a xuízo do Tribunal. O Tribunal publicará todos os acordos no taboleiro de edictos do Concello e no taboleiro de anuncios da sede electrónica (https://muros.sedelectrónica.gal). O procedemento selectivo será o de concurso-oposición, podendo as persoas aspirantes acadar ata un máximo de 23 puntos, que se desenvolverá como se detalla a continuación: A. Fase de oposición, ata un máximo de 15 puntos. a) Primeiro exercicio, ata un máximo de 10 puntos. Consistirá na contestación por escrito dun cuestionario tipo test de 20 preguntas relacionadas co programa anexo ás bases nun tempo máximo de 30 minutos. Este exercicio ten carácter obrigatorio e eliminatorio debendo obter un mínimo de 5 puntos para superalo. As preguntas contestadas correctamente puntuarán 0,5 puntos, mentres que as erradas restarán a puntuación en 0,10 puntos. As preguntas non contestadas non restan puntos. b) Segundo exercicio, ata un máximo de 5 puntos. Establécese unha proba práctica de carácter obrigatorio e eliminatorio sobre as funcións propias da praza, para coñecer a destreza e coñecementos prácticos das persoas aspirantes. Puntuarase ata un máximo de 5 puntos, sendo preciso obter como mínimo unha puntuación dun 2.5 para superalo. Só realizarán este exercicio as persoas que superen o primeiro exercicio. O Tribunal determinará cal é o número de coñecementos necesarios para alcanzar o 5. c) Terceiro exercicio, apto/non apto. As persoas aspirantes que non acrediten estar en posesión do nivel de coñecemento de galego requirido (CELGA 4 ou equivalente) terán que realizar unha proba obrigatoria de competencia en lingua galega, antes do inicio da fase de oposición. O Servizo de Normalización Lingüística municipal asesorará ao Tribunal e colaborará na confección e corrección da correspondente proba. A proba determinaraa o Tribunal inmediatamente antes da súa realización, será acorde coas características funcionais do posto e deberá demostrarse nela unha competencia similar á esixida para o CELGA 4. Esta proba cualificará será cualificada como apta ou non apta e quedarán eliminados do proceso selectivo aquelas persoas que non acaden a cualificación de apto, dado que non cumprirían o requisito esixido no punto 4 e) destas bases. Unicamente se publicarán as cualificacións das persoas que superaron cada proba, o que se fará mediante anuncio no taboleiro de Muros, e no taboleiro de anuncios da sede electrónica, dispoñendo dun prazo de dous días hábiles dende a súa publicación para presentar as reclamacións que consideren oportunas. B. Fase de concurso de méritos, ata un máximo de 7 puntos. Rematada a fase de oposición realizarase a fase do concurso e serán obxecto de avaliación os seguintes méritos: a) Experiencia profesional, ata un máximo de 4 puntos. A experiencia laboral na mesma categoría que deberá acreditarse conxuntamente por medio de informe de vida laboral e copia dos contratos de traballo. No caso de ter traballado nalgunha administración pública as copias dos contratos de traballo poderán ser substituídas por medio do certificado da administración contratante do tempo traballado na categoría correspondente. A experiencia laboral no Concello de Muros será acreditada polo propio concello previa declaración dos servizos prestados. A experiencia profesional acreditada no desempeño de postos de traballo semellantes características, puntuarase con 0,20 puntos por mes de servizo ata un máximo de 4 puntos. b) Formación, ata un máximo de 3 puntos. Por cursos de formación impartidos por administracións públicas, entidades dependentes destas, centros oficiais de ensino ou entidades privadas, homologados por calquera administración pública e relacionados co posto de traballo a maiores da titulación esixida. Se a duración se establece en créditos, cada crédito equivale a 10 horas. a) Curso Zumba: 1,00 punto. b) Curso de ciclo indoor: 1,00 punto. c) Graos universitarios e máster: 1,00 punto. d) Ciclos formativos de grao superior: 0,80 puntos. e) Ciclo formativos de grao medio: 0,60 puntos f) Cursos de 200 horas ou máis: 0,40 puntos. g) Cursos de 100 a 199 horas: 0,30 puntos. h) Cursos de 50 a 99 horas: 0,20 puntos. i) Cursos de 10 a 49 horas: 0,10 puntos.9. Resolución e creación dunha bolsa de traballo. A puntuación final obterase sumando as puntuacións acadadas en cada fase do proceso selectivo. No caso desempate na puntuación final, establécese, con carácter supletorio, e como criterio de prioridade a obtención da nota máis alta no primeiro exercicio da oposición e, de ser preciso, nos sucesivos, segundo a orde establecida nestas bases Se continúa o empate, optarase polo maior tempo sen traballar do/a aspirante que se acreditará coa vida laboral. O Tribunal sinalará os candidatos ou candidatas que deben presentar o informe de vida laboral. O Tribunal publicará as puntuacións acadadas por cada unha das persoas aspirantes que superaron o proceso selectivo por orde decrecente no taboleiro de anuncios do Concello e no taboleiro de anuncios da sede electrónica do Concello (https://muros.sedelectrónica.gal), propoñendo, a Alcaldía do Concello a aprobación da bolsa de traballo por orde decrecente, establecendo un prazo de dous días naturais dende a publicación da lista para a presentación de reclamacións. No caso de existiren reclamacións, reunirase novamente o Tribunal para resolvelas. A proposta do Tribunal, aprobada por Decreto da Alcaldía, notificarase telefonicamente ás persoas interesadas para que subscriban o contrato laboral, deixando constancia do resultado do chamamento pola persoa que o realiza. Se a persoa candidata rexeita a contratación pasará ao último posto da lista. O chamamento farase sempre empezado pola primeira persoa dispoñible da lista. As persoas integrantes da bolsa de traballo non perderán a orde de pre relación que en cada momento lles corresponda, de tal maneira que se o nomeamento para as persoas que son chamadas finaliza, retornarán ao posto que tiñan na lista.10. Incidencias. O Tribunal queda facultado para resolver cantas dúbidas e incidencias poidan xurdir no desenvolvemento deste proceso selectivo e en todo o non previsto nas bases, así como para a interpretación destas, e tomar os acordos necesarios para a boa orde e adecuado desenvolvemento do proceso; e, todo isto, con pleno sometemento ás previsións normativas aplicables ao respecto, e con arranxo ao sentido e contido das propias bases.11. Normativa aplicable. O proceso selectivo rexerase polo establecido nestas bases. Para o non previsto nelas, será de aplicación a lexislación vixente.12. Financiamento. O gasto financiarase con cargo as aplicacións do Orzamento municipal de 2015- prorrogados 19/340-13102 e 19/340/16000. As retribucións dos postos de traballo serán as que teña fixadas por todos os conceptos o posto de traballo a cubrir, máis a indemnización por remate de contrato.13. Recursos. Contra esta resolución, que pon fin á vía administrativa, poderase interpor, con carácter potestativo, recurso de reposición no prazo dun mes perante o propio órgano que a ditou, ou ben recurso contencioso-administrativo no prazo de dous meses perante o Xulgado do Contencioso-Administrativo da Coruña. Os prazos contaranse desde o día seguinte á publicación da resolución. Si se interpón o recurso de reposición, non se poderá acudir ao contencioso-administrativo ata que o Concello resolva expresamente o primeiro ou se produza a súa desestimación presunta. O prazo de que dispón o Concello para ditar e notificar a resolución do recurso de reposición será o de un mes contado desde a presentación do recurso. Unha vez transcorrido ese tempo sen que se ditase e notificase a resolución, entenderase desestimado o recurso de reposición para os efectos de interpoñer o contencioso-administrativo. Todo iso sen prexuízo de calquera outro recurso ou acción que xulgue oportuno. ANEXO I. TEMARIO Tema 1. O Concello de Muros. Xeografía. Organización territorial e toponimia. Tema 2. Actividades físico-deportivas individuais. Acondicionamento físico e natación Tema 3. Fundamentos biolóxicos e bases de acondicionamento físico. Tema 4. Primeiros auxilios e socorrismo acuático. Tema 5. Animación e dinámica de grupos. Muros, 8 de Maio de 2019. A alcaldesa Asdo.: María Xosé Alfonso Torres